gentaiscool/nusaparagraph_topic huggingface dataset:
Ana panganan sing terkenal ning daerahku, yaiku tahu aci Tegal. Tahu iki khas amarga rasa lan bentuke bedha saka tahu aci sing ana ing Pemalang. Cara nggawene gampang. Kaping pisan, nyediakake tahu putih utawa kuning. Tahu iki kudu sing isih seger lan langsung dikum karo banyu uyah ben luwih awet lan luwih enak, Kaping pindho, campurke tepung aci, bumbu, banyu setithik, uga irisan godhong brambang utawa kocai. Bar kuwi, adonan kuwi mau digoreng bareng tahune. Carane, tahu diparuh dadi loro lan tengahe diwenehi adonane aci. Nggorenge kudu ning lengo panas ben mateng lan kudu diwolak-walik ben ora gosong. yen wes mateng, Tahu isa dipangan karo lombok ijo ben saya enak.

Topic: food & beverages
Dino iki, aku ngajak adek-adekku gawe mlaku-mlaku nang TP. Berhubung aku buru ae gajian, aku nraktir adek-adekku sembarang kalir. Mulai teko mangan bareng, njajan, sampe tuku klambi kabeh tak bayari. Mbarine muter-muter adoh, awak dewe gak sengojo ngonangi onok mesin pembuat jus jeruk. Cara kerjane iku awak dewe garek mbayar 10 ewu, terus robot e iku bakal nggawekno jus jeruk secara otomatis. Berhubung penasaran, akhire aku nyoba nglebokno duit 10 ewu. Dan bener, robot e langsung nyala dan nggawe jus jeruk iku mau. Gak suwe, jus jeruk e wes dadi. Pas tak coba, rasane iku sepo pol. Soale jus e iku bener-bener murni jeruk tok, gak atek ditambahi gulo blas.

Topic: technology
Jarene salah siji situs online, Hobi iku duwe manfaat sing gede kanggo ngilangno stress sak marine ngelakoni penggawean sing akeh. Soale karo hobi maengwong iso nyenengno awak'e ambek pikirane maeng. Tapi ora kabeh hobi iku murah salah sijine  sing hobi mlaku-mlaku utowo mangan. Hobi mlaku-mlaku utowo jeneng sing terkenale Travelling iku butoh biaya gede. Mari ngunu mangan barang yo butuh biaya gede, soale mesti pengen ngerasakno panganan sing aneh-aneh. Mangkane Hobi iku ora kabeh enak, jarene wong sing duwe duwek akeh, hobi opo wae podo wae sing penting awak'e seneng nag ngelakoni. Tapi akeh-akeh wong sing ora sugeh hobi apapaun sing penting nyenengno.

Topic: leisures
Aku tau liburan nag pantai nang daerah tulung agung jawa timur. Pantai'ne iku sing garai aku kelingan sampek saiki soale apike pol. Pantaine iku pasire putih ambek onoh hutan pinuse sing lumayan omboh dadi nag kono yo kenek di gawe kemah. Mari ngunu ono gubuk-gubukan sing kenek di gawe leyeh-leyeh ambek delok gedene ombak. Sak liyane iku, Pantai iku maeng yo ono air terjune, dadi iki sing garai bedo karo pantai liyane sing mok nyugohno pemandangan laut ambek ombak tok. Tapi nak nang kene ono sing jenenge air terjune barang. Masio air terjune ora duwur, tapi iku cukup garai pemandangane uapik. 

Topic: leisures
Nalika duwe wektu kang longgar, kagiyatan kang bakal dakandharake ing sabanjure iki mbok menawa bisa koklakokake. Siji, reresik kamar lan peturon. ora mokal yen pancen saben dina kowe wis reresik kamar utawa papan turu, nanging kang dakmaksud yaiku nata meneh piranti-piranti utawa ngresiki sawang kang ana dhuwur ternit, ngganti kapur barus ana jero lemari, apadene ngelap kaca ana meja riasmu. Loro, ngresiki kolah utawa kamar mandi. Tegese, kowe bisa ngresiki piranti kang ana jero kamar mandi kanthi cara disikat utawa dilap nganggo cairan anti kuman utawa noda, kaya WC, ember, cidhuk, gantungan sabun sampo lan sikat gigi. Reresik kamar mandi iki wigati katindakake yen wektumu longgar sebab papan iki saben dina dianggo dening kabeh wong kang ana jero omah. Ayo padha sregep anggone resik-resik.

Topic: leisures
Saben wewengkon kui nduweni tokoh utawa pangarep kang kerep didadekake tuladha marang siji lan sijine. Pangarep saben wewengkon kui milihe beda-beda. Ananging, pangarep sing kerep luwih diajeni iku biasane pangarep kang isa imbang antarane adhat istiadhate lan kauripan sosial marang siji lan sijine. Kengenapa kok isa mengkana? Amarga pangarep adhat iku kudu isa ngarahake, ngajak, ngawasi, njupuk caraka upama ana prakara ing kiwa tengene. Kamangka kuwi, yen milih tokoh adhat kuwi biasane akeh-akeh saka trah kaluwarga. Yen saka beda trah, biasane uwong kang oleh wahyu utawa paling dianggep ngerti lan tuwa. Kamangka kui, para kanca yen milih pangarep adhat dipilih temenan ya, sing bener, ben isa njaga wewengkon lan masarakate.

Topic: culture & heritage
Keris salah siji senjata tradisional sing isih ana ing Indonesia. Kanggo wong sing duwe keris iki uga kudu bisa ngeramut supaya kerise awet lan ora gampang rusak. Iki tata cara kanggo ngeramut keris. Kaping siji, keris dikum ana ing banyu kelapa. Keris bisa dikum 2 dina nganti seminggu tergantung karo korosine keris. Kaping loro, sawise dikum karo banyu kelapa keris digosok karo jeruk purut nganti resik. Kaping telu, keris bisa dikum maneh ana inh banyu sing isine larutan waranggi. Sawise iku bisa dikumbah maneh karo banyu. Sing terakhir, keris dipepeh ana ing panggon sing panas supaya bisa garing kena srengenge.

Topic: culture & heritage
Pekan Olahraga Nasional utowo disingkat dadi PON yaiku pesta olahraga nasional nang Indonesia sing diselenggarakno karo Komite Olahraga Nasional Indonesia. PON iki diadakno ben patang tahun pisan dan diituti kabeh provinsi sak Indonesia. Terakhir PON XX iku diadakno nang Jayapura, Papua. PON iki dinilai isok mbangkitno rasa sportifitas dan iku bakal ngerangsang kebangkitan rasa nasionalisme sing terpendam nang generasi penerus bangsa. Teko kono, jiwa nasionalisme isok bangkit dan persatuan karo kesatuan ben individu nang berbagai pelosok tanah air bakal isok tambah terjalin erat. Tapi sayange, PON iki sek dipandang sebelah mata karo masyarakat mergo sek kalah karo pertandingan olahraga luar negeri sing liyane. Padahal nek didukung secara penuh, olahraga iki isok ngalahi pertandingan olahraga sing liyane. Makane ojok isin gawe ndukung acara PON iki rek.

Topic: sports
Tandhing basket kuwi dadi salah siji pertandingan olahraga sing paling dienteni karo para penggandrunge. Basket iki mbutuhake stamina sing kuat lan uga konsentrasi ben pertandingan iki lancar lan ngasilake poin sing dhuwur. Miturut wikihow, ana cara-cara sing kudu digatekake karo para atlet sak durunge tandhing. Kaping pisan yaiku istirahat sing cukup yaiku turu 8 jam kanggo njaga stamina para atlet. Kaping loro yaiku nyiyapake barang-barang sing arep digawa sak durunge tandhing ben ora kelabakan pas arep budhal amarga iki ngaruh ning mental. Kaping telu yaiku ngonsumsi penganan sing ngandung karbohidrat 2 jam sak durunge tanding lan ngombe banyu putih sing akeh. 

Topic: sports
Nek jaman mbiyen, aku iku mesti kudu ngetik ulang nek kate ngesitasi sesuatu teko buku. Jujur ae, sing koyok ngono iku kadang megelno. Soale sing kate tak sitasi iku uakeh pol. Tapi saiki aku gak maneh kangelen, soale aku mek garek nganggo fitur text scanner nang hp ku. Fitur text scanner iki bakalan nge-scan tulisan sing onok nang teks, terus awak dewe garek copas tulisan iku, mari wes. Awak dewe dadi gak usah repot gawe ngetik ulang, mek garek copas dan ngedit sitik-sitik, wes ngono tok. Dadi gawe awakmu sing sek leren ngetik ulang, manfaatno fitur text scanner sing onok nang hp mu yo rek.

Topic: technology
Pas SD kui, neng sekolahan kui gawe lomba foto. Lomba kui khusus kanggo murid-murid kelas 4 lan kelas 3. Kabeh siswa sing arep melu lomba kui oleh ngeleboke sak akeh-akeh foto sing iso dientoke. Mengko seko akeh foto kui, bakal dipilih siji foto seko masing-masing siswa sing melu lombane. Yo wis seko kui, aku ngejak ibuku neng taman-taman cerak omahku supoyo aku iso akeh entuk gambar. Aku golek mung sedino. Bar kui, aku langsung nyetak foto kui. Aku nyetak sekitran 10 foto. Minggu sesoke, foto kui tak lumpuke neng guruku. Neng akhir minggu kui, foto-foto lomba kui dipajang neng papan pengumuman. Pas delok fotoku kui dipajang, seneng banget rasane.

Topic: technology
Onok akeh cara gawe ngilangno stres ambek pegel-pegel nang awak sak wise kerjo. Mulai teko turu sak dinoan sampe pijet refleksi. Onok salah siji cara sing paling sederhana gawe ngilangno stres tanpa kudu ngetokno duit akeh dan mek butuh meneng tok. Yaiku ngrendem sikil nang banyu anget. Tapi banyu angete guduk banyu anget biasa, tapi banyu khusus. Cara nggawe banyu khusus relaksasi iki gampang. Mek butuh banyu anget, uyah, karo essential oil. Pertama banyu anget didekek nang timbo. Mbari ngono dikeki uyah terus diudek sampe uyahe larut. Terakhir, tetesi essential oil. Saiki garek celupno sikil nang njero timbo sekitar 15 menitan sampe banyune adem. Relaksasi murah meriah iki isok dilakoni pas lagi nganggur nang omah.

Topic: leisures
Dolanan robot iku gak mesti kudu sing ribet kok. Onok salah siji cara gawe ngerangkai robot sederhana nganggo sikat gigi. Pertama siapno disik bahane. Mulai teko motor DC sing cilik gawe vibrator HP, sikat gigi sing wes dipotong, baterai, selotip, gunting, karo kabel nek motore gak onok kabele. Cara nyusune iku ngene. Siji, perikso motor. Nek motore gak onok kabel e, pasangen kabel ndek nggon e. Biasane bentuke iku rong plat logam cilik. Kabel mau isok disolder cek kenceng, utowo isok ditempel nganggo selotip. Loro, tempelno motor mau nang sikat nganggo selotip. Posisikno kabel e sampe metu. Telu, tempelno baterai nang sikat nganggo selotip. Aturen ben kabel e gaduk nang rong kutub batre iku mau. Papat, sambungno kabel motor karo baterai. Nek wes ngono, motor karo sikat iku bakat geter. Terakhir, dekeken robot ndek lantai. Wes deh, robot wes isok didoleno.

Topic: technology
Sifat negatif kuwi ana amarga dukungan saka lingkungan. Akeh wong sing ora nyaman urip ning kampung utawa ning desa amarga mesti akeh omongan sing ora ana dasare lan dadi fitnah. Omongan iki ana amarga omah warga kuwi cedhak lan sering ketemu ning panggona kerja kaya sawah, ladhang, kebon, lan uga ning laut yen desane desa nelayan. Utawa uga sering ketemu ning industri sing ana ning desa kuwi. Frekuensi kanggo ngomongake wong uga tambah dhuwur. Topik omongane kuwi uga akeh variasine. Kanggo wong sing ora biasa ya malah ndadekake tambah ora betah amarga kerep oleh omongan ora kepenak saka tangga desa. 

Topic: slice of life
Pak Anton kuwi salah siji pegawe negeri ning kantor kelurahan. Ning wayah istirahat saka pelayanan umum, Pak Anton seneng banget dolanan gim klasik ning komputer kaya Zuma lan Solitaire. Zuma iki gim kaya dolanan neker lan nyusun werna. Pak Anton seneng dolanan Zuma amarga suarane banter lan bisa ngelatih fokus. Banjur gim iki uga dadi gim sing mesti ana kanggo ngobati sumpek lan ngobati ngantuk wayah istirahat. Ning omah, Pak Anton uga dolanan Zuma karo anake nanging ya ora nganthi lali karo kewajibane ning kantor lan uga ning omah. Nanging Pak Anton iki uga wis bosen lan pengen golek alternatif gim liyane. 

Topic: technology
Laptop iku saiki wes ora gawe Hardisk tapi wes SSD sing bantere pol nag digawe mroses data. Terus Ram-me yo ora DDR3 tapi wes DDR4 sing kenek ditambahe maneh. Sak liyane iku Keyboard-te iku saiki yo ono sing iso makan dadi nag ngetik masio rodo peteng isek kenek. Terus sing sangar iku Graphic-ke sing apike megilan soale keneg di gawe dolanan sembereng kaler, soale Ram-me gede wolong giga. Nah kabeh iku maeng ancene sing rodo apik. Dadi laptop sing duwe fitur ambek mesin koyok maeng ancene regone rodok larang awit teko nem juta sampek welasan juta karek merek endi sing ngetokno produk sing duwe fitu-fitur koyok ngunu. 

Topic: technology
Bojone koncoku kui dodolan risol neng omahe. Pas wingi aku neng omahe, aku ngecipi dodolane. Jebul kui risol mayones paling enak sing tau tak pangan. Mergo penasaran, aku takon corone dheweke dodolan. Sing kesiji, jarene, awak dhewe ora iso mung ngadelke ngerti resep. Awak dhewe uga kudu terampil gawene. Nek gawe risol, awak dhewe kudu latian gawe kulite. Sing keloro, awak dhewe uga kudu gateke bahane. Awak dhewe kudu nganggo bahan sing kwalitase paling apik. Sing ketelu, awak dhewe kudu gateke ukuran lan isiane. Soale kui bakal ngaruh neng rego. Sing keloro, awak dhewe kudu gateke rego. Regone kui masuk akal opo ora kanggo wong ngedol meneh.

Topic: business
Ben wulan iku aku mesti nang Klinik Kecantikan. Tujuane aku mrono iku gawe ngelakoni ekstraksi komedo sing wes numpuk nang rai ben wajahku ketok luwe resik dan gak jerawaten maneh. Sing koyok ngono iku jenenge facial. Tapi biaya gawe facial iku lumayan larang, dadi kadang aku kudu mikir-mikir nek kate facial. Tapi saiki aku wes jarang nang Klinik Kecantikan maneh. Opo’o? Soale aku wes nduwe cleansing brush. Garek nganggo iku ben wayahe cuci muka, wajah rasane langsung alus. Terus nek rutin nganggo iku, komedo sing onok nang wajah iku isok metu dewe, dadi wes gak perlu maneh nang Klinik Kecantikan gawe facial. Gawe awakmu sing pingin nduwe kulit glowing, ayo nganggo cleansing brush rek.

Topic: technology
Aku nduweni kanca jenenge Teguh. Dee urip ing Rumah Gadang. Rumah yoiku omah tradisional seng asale seko daerah sumatera. Rumah gadang iku rumah adat suku Minangkabau. Omah iki nduweni keunikan utawa ciri khas seng mbedakne saka omah tradisional liyane. Bentuk e omah gadang yoiku atap e koyo sungu e kebo. Jarene teguh cacahe kamar bedha bedha miturut wong wedhok sneg ngenggoni. Amarga saben wong wedhok seng ngenggoni uwes ndhuweni bojo, wong wedhok iku bakale ndhuweni kamar dewe. Jarene teguh omah adat Gadang nduweni 2 kanggonan, yoiku kanggonan adat lan kanggonan saben dina. Omah adat Gadang nduweni fungsi temporer iku dadi nggon kegiatan adat seng biasae dilakokno ing wayah – wayah tertentu.

Topic: culture & heritage
Ekskul sing paling kondhang lan sering lomba yaiku futsal. Ning sekolah, akeh banget bocah lanang sing minat melu ekskul iki. Nanging ning ekskul iki ora umum bocah wedhok sing melu, padahal futsal iki wis akeh kemajuan lan akeh panitia lomba olahraga nggawe aturan futsal khusus wedhok. Uga miturut majune jaman, wis mulai akeh lomba futsal wedhok tingkat negara utawa manca negara. Kurange minat iki salah sawijine amarga kurange kampanye babagan olahraga futsal kanggo wedhok ning sekolah kan ora ana pelatih sing bisa mbentuk tim. Pihak sekolah iki uga dadi bagian sing penting kanggo nuwuhake semangat futsal putri ben bisa nyithak luwih akeh prestasi. 

Topic: sports
Wong wedok iku senengane noto rambute dadi macem-macem model. Bah iku kriwul, bah iku lurus, pokok kabeh dilakoni ben rambute ketok apik. Salah siji alat sing biasa digawe noto rambut iku jenenge catok. Nek nganggo alat iku, awak dewe isok ngelurusno rambute awak dewe ben isok ketok rapi dan gak awut-awutan. Sak durunge nganggo catok, awakmu iku kudu nyiapno kondisi rambutmu gawe ngeminimalisir kerusakan rambut. Carane iku koyok ngene. Siji, olesno vitamin rambut sak durunge catokan. Loro, nganggo o pelindung panas gawe ngehindari kerusakan rambut. Telu, sisir rambut terus bagi rambut dadi pirang bagian. Papat, semprot hair spray ben tatanan rambut luwe awet. Terakhir, nganggo dry shampoo ben rambut isok ngembang apik.

Topic: technology
Ing wayah preian sekolah bocah-bocah seneng kumpul gawe dolanan bareng. Rina, Riko, Deden lan Satria dolan menyang omahe Nana. Dheweke mancal numpak sepedae. Sawise suwi ing dalan, bocah-bocah totok ing omahe Nana. Dheweke mikir, dolanan apa sing bakal dilakokake. Rina usul yen dolanan cublak-cublak suweng wae. Kabeh bocah setuju. Riko sing dadi, akhire bocah liyane ngelakokake watu ing nduwure awak e Riko kanggo lagu cublak cublak suweng. Sawise iku, Riko mbadhek sopo sing nggawa watune. Sing nggawa watune yaiku Satria. Ananging Riko ora bisa mbadhek. Akhire Riko dadi maneh. Wis suwi bocah-bocah dolanan, akhire wis wayah surup. Bocah-bocah pamit mulih marang Nana.

Topic: culture & heritage
Salah siji peristiwa sing onok hubungane ambek sejarah mudune Al-Qur’an nang bumi iku jenenge Nuzulul Qur’an. Nuzulul Qur’an iku asale teko rong kata, yaiku 'nuzul' sing artine nuruno sesuatu nang panggon duwur nang panggon sing cetek, ambek 'Qur’an' sing artine kitab sucine umat Islam. Al-Qur’an pertama kali diduno nang Gua Hira pas tanggal 17 Ramadhan 610. Makane sampe saiki Nuzulul Qur’an iku dirayakno pas malam ke-17 Ramadhan. Nuzulul Qur’an iki disebut dadi bengi sing luwe apik timbang sewu wulan. Maksude iku kabeh amalan sing dilakoni pas bengi iku luwe apik timbang amalan sing dilakoni selama sewu wulan. Dadi gawe awakmu sing Muslim, akeh akehno ibadah pas bengi ke-17 Ramadhan nek gelem entok pahala akeh.

Topic: religion
Kadang, onok dino-dino khusus ndek ndi arek sekolah iku mesti ngeluh nek awak e iku keroso puegel puol. Tapi pegele iku mek ndek dino tertentu tok. Nek diteliti maneh, dadakno onok dino ndek ndi arek iku mbari moleh sekolah iku kudu melu ekskul terus sek kudu lanjut melu les nang LBB. Nek wes ngono, awak dewe sebagai wong tuwo iku kudu ngewangi ngatur jadwal sisan. Siji, ndelok disik jadwal ekskul e arek iku ben dino opo ae. Loro, nek awakmu sek melokno LBB, tentukno jadwal les sing gak tabrakan karo ekskul e. Misal, ekskul e iku onok dino seloso karo kamis, berarti pilih jadwal LBB selain dino iku. Nek wes ngono, arek iku gak bakal ngeroso kepegelen saking sibuk e kegiatane.

Topic: sports
Akeh wong sing nganggep panganan cepat saji kuwi ora ramah lingkungan lan ora apik kanggo kesehatan. Produksi panganane higienis, tapi bahan sing dinggo kadang ora sehat amarga akeh sing sintesis. Sak liyane kuwi, kemasan sing dinggo mbungkus ya ora ramah lingkungan amarga saka plastik lan bahan-bahan sing ora bisa ajur yen kekubur ning tanah. Ana organisasi ning luar negeri sing ngomong yen panganan cepat saji kuwi sampah sing dikemas apik. Kuwi sebabe saiki perusahaan sing produksi panganan cepat saji mulai melu nggalakake kampanye ramah lingkungan kaya minimalisasi nganggo kemasan plastik lan nyediakake menu kanggo vegan sing bahan dasare nganggo jamur utawa kacang-kacangan.

Topic: food & beverages
Nang TV iku siarane ancene macem-macem, ono sing temenan ono sing bujukan. Nag ora ati-ati nag delok TV yo bakal percoyo ae ambek bakal kebijuk opo maneh saiki jamane wes gendeng-gendengan koyok ngeneki. Mangkane nang delok TV iku kudu pinter-pintere wong ben ngerti endi sing tepak ambek sing salah. Terus nag radio barang yo ngunu, opo maneh radio iku tambah ora ketok wonge, tambah blaeni, soale sing ketok wonge koyok TV ae isek kenek gawe bijuki wong, opo maneh sing ora ketok, mok suoro tok yo tambah ora karuan medenine. Dadi daiki jamane wes podo ora jelas koyok ngeniki yo kudu ati-ati. Ojo gampang percoyo ambek sing jenenge TV karo Radio.

Topic: technology
Oncom menika daharan asli Indonesia ingkang didamel saking proses fermentasi kacang kedele. Daharan menika gadhah nutrisi ingkang sae kangge kesehatan. Miturut panaliten, oncom gadhah kandungan zat besi, fosfor, kaliyan niasin. Zat besi saged nyegah anemia. Niasin saged ngirangaken kadar LDL utawi lemak darah. Stroke ugi kalebet penyakit ingkang saged dicegah menawi sampeyan asring dahar oncom. Zat fosfor wonten oncom saged nyegah penyumbatan pembuluh darah. Sampeyan ingkang gadhah masalah reproduksi ugi saged dahar oncom amargi fosfor bakal ngimbangake hormon supados masalah reproduksi saged diobati. Ibu hamil kaliyan janin bakal sehat umpami asring dahar oncom. Reginipun oncom mirah wonten pasar. Daharan menika saged diolah dados sekul tutug oncom, cireng, utawi digoreng.

Topic: food & beverages
Salah siji gunung sing paling sering dadi inceran para pendaki gunung iku Gunung Arjuno. Gunung Arjuno dewe iku gunung sing paling duwur sing onok nang Jawa Timur. Salah siji alesan pendaki iku seneng banget nang Gunung Arjuno iku mergo keindahan e sing uapik pol. Mulai teko hutan ceara, padang sabana, ambek perkebunan warga nang sekitar lereng gunung. Mbasio ngono, Gunung Arjuno iki terkenal ambek hal mistis e. Sing paling terkenal iku jare onok pasar setan alias pasar ghaib paggon e setan-setan sing onok nang kono. Onok sing ngomong nek wes kadung melbu nang pasar iku, bakal angel balik nang dunyone menungso. Hal iku sing ditebak karo akeh uwong dadi penyebab akeh uwong sing sering nyasar pas ndaki nang Gunung Arjuno.

Topic: slice of life
Bambang Pamungkas dadi idolane Ayahku. Olahragawan bidang bal-balan iki wis misuwur banget ana ing Indonesia. Saben ana pertandingane Bambang Pamungkas, Ayahku mesti ndelok. Kaya saiki, Ayahku wis ngajak aku ndelok bal-balan ana ing Gelora Bung Karno. Bambang Pamungkas dadi kapten kanggo tim Indonesia sing musuh Malaysia. Aku lan Ayahku dukung Bambang Pamungkas nganti wis nggawe atribut khas kayata kelambi warna abang sing ana tulisan jenenge Bambang Pamungkas. Nalika Bambang main, aku lan Ayahku ora mandeg kanggo mbengok jenenge supaya tambah semangat kanggo ngegolna. Bal-balane tambah sengit amarga skore bedhu. Sawise pertandingane wis rampung, aku lan Ayahku langsung mulih lan ngerasa seneng banget wis bisa ndelok Bambang Pamungkas main dina iki.

Topic: sports
Konconan sing apik iku ora atek kenemenen pareke soale engko nag kenemenen iso dadeknno perkoro sing ora apik, contohne nag nyila opo-opo maleh sak karepe dewe sukur jipik mergo wes kenal akhire yo ora atek kondo  sukur gowo ngunu, terus nag utang barang yo sak karepe dewe mergo deke iku wes rumongso parek dadi ora nganggep iku dadi perkoro sing penting. Yo konconan iku enak sing biasa ae ben ora marakno loro ati barang nag ono opo-opo sing sekirane kudune konco sing dijak kok moro-moro wong liyo. Nah ngunuku nag ancene konco sing ora sepira nemen pareke yo biasa ae, soale mesti ora ngajokno atine tapi pikirane. 

Topic: slice of life
Jaman saiki, dolanan online semacam LoL ambek PUBG iku isok dikategorikno dadi cabang olahraga e-sport. Salah siji perlombaan e-sport iku PUBG Mobile Global Championship utowo biasa disingkat PMGC. Pertandingan iki diselenggarakno ben tahun pisan. Nang tahun 2022 iku diselenggarakno tanggal 10—27  November 2022 nang Malaysia. Nang turnamen iki, dijanjikno bakal ngekeki hadiah sing total nilaine 4 juta dollar US utowo setara 62,4 miliar rupiah. Terus nang tahun iku, PMGC 2022 iku gak maneh nganggo format East Region ambek West Region. Gantine, babak liga nang PMGC 2022 mencakup serangkaian pertandingan sing terdiri teko Group Stage, Survival Stage, ambek Last Chance Stage.

Topic: sports
Nag delok hobine wong saiki iku macem-macem. awit perkoro sing masuk akal sampek sing ora masuk akal ambek sing angel dilakoni uwong umum. Tapi ngelakoni hobi iku iso ngewei dampak sing positif kanggo awak dewek kabeh salah sijine pikiran iso rilex ambek anteng soale wes kepekelen kakean mikirno penggawean ben dino. Sak liyane iku, hobi yo iso wae garai wong iso gembulan ambek wong lingkungane tambah raket, contone wong sing duwe hobi cangkruan yo mesti kancane tambah akeh, terus pikirane barang tambah jembar soale akeh wong sing iso dijak ngomong karo ijol pengalaman. Mangkane saiki wong sing duwe hobi aneh-aneh biasane wonge iku kreatife pol soale pikirane iku bebas bebane gak sepiro akeh.

Topic: leisures
Nag mlaku-mlaku nang jogja iku paling enak nag pas wayai parek-parek ambek ulan mulud. Soale nang kono ono sing jenenge Upacara Adat Sekaten. Lah acara iki ancene ramene pol, Tahun 2019 sak durunge korona ake tau melok pisan, awitane tak sangkano mok acara biasa. Tibak'e ramene megilan. Lah cara iki jarene wong-wong nang kono pas aku takok, iku ancene rutin diadakno sak tahun pisan kanggo memperingati lahire nabi Muhammad S.A.W. Teko situs Jogjaprov yo nerang no nag upacara iku ancene dilakoni sak tahun pisan pas tanggal 5 robiul awal sampek 11 robiul awal nag nang tanggalan jowo diarani ulan mulud. Mangkane nag pas ulan iku mesti ramene pol.

Topic: culture & heritage
Vacuum cleaner utowo pengisap debu iku alat sing isok digawe ngeresikno kotoran nang sudut-sudut omah dengan cara disedot nang njero kontainer sing onok nang njero mesin e. Paling sering pengisap debu iki digawe ngeresikno sudut tembok omah sing angel dijangkau utowo digawe ngeresikno karpet. Jenis-jenise penghisap debu iki yo onok sembarang kalir. Siji, upright. Loro, canister. Telu, drum. Papat, wet/dry. Limo, pneumatic. Enem, backpack. Pitu, hand-held. Wolu, robotic. Songo, cyclonic. Sepoloh, central built-in. Sulas, constellation. Jenis-jenis iku mau nduwe fitur e dewe-dewe sing dikhususno gawe jenis siji iku tok, tapi fungsi utamane iku podo kabeh, yaiku gawe nyedot debu nang omah.

Topic: technology
Tera kuwi salah siji kanca sekolahku sing sregep lan pinter. Ora mung ning sekolah, Tera uga sregep banget budhal menyang gereja lan melu kumpulan agama kristen ning sekolah. Nanging seminggu iki, Tera sering ijin ning tengah jam pelajaran. Jebul Tera melu lomba cerdas cermat alkitab. Cerdas cermat iki isine yaiku lomba-lomba sing mbahas babagan kandungan alkitab. Tera iki sabendina latihan soal lan ngapalake ayat-ayat penting ning alkitab. Kadang aku uga ngancani Tera apalan alkitab. Pungkasane, Tera budhal lomba lan kanthi tekan final. Usaha Tera kanggo apalan iki ora sia-sia amarga dekne ora mung apal, nanging uga paham bagian-bagian ning njero alkitab. 

Topic: religion
Dodolan paling gampang kanggo pelajar kaya Rani saiki yaiku dodolan akun kanggo hiburan online kaya akun Netflix, Spotify, Youtube, lan uga sak panunggale. Pas wayah sekolah ning omah amarga pandemi, Rani malah oleh untung akeh amarga dhuwite isih wutuh. Rani uga ora keganggu sinaune lan isih sempet wara-wiri dolan karo kancane. Dodolan ning omah iki ditambah uga dodolan akun kanggo mbuka aplikasi desain sing dibutuhake wong. Dhuwit saka dodolan iki malah dinggo Rani kanggo modal dodolan liyane ben untunge tambah akeh lan isa nyelengi kanggo biaya kuliah. Sing paling nyenengake yaiku saiki Rani wis bisa ngejak wong liya dodolan ben bisa sukses. 

Topic: business
Mbangun ekowisata kuwi pancen mbutuhake proses sing luwih dawa lan mbutuhake akeh wong sing partisipasi marang kegiatan iki. Awal kanggo mbentuk ekosistem pariwisata ning desa iki yaiku nggawe organisasi kelompok pengembang wisata kaya saka Karang Taruna utawa PKK. Banjur nggawe proposal sing bener lan ga sah miturut hukum sing diawasi karo notaris lan diusulake menyang pemerintah. Proposal kuwi uga kudu jelas lan isisne ana potensi wisata, apa wae sing kudu disiyapake, lan uga perkiraan pemasukan lan pengeluaran. Organisasi pengelola uga kudu digatekake temenanan ben ora salah kaprah lan bubrah. Warga uga kudu melu njagani keputusan saka pemerintah babagan desa wisata iki. 

Topic: slice of life
Salah sawijine kegiyatan sing bisa dadi hobi kang nyehatake awak yaiku sepedahan. Hobi iki dadi primadona ning kutha-kutha gedhe. Sakjane hobi iki ya mung nyediakake sepeda, nanging sing marai larang ya printilan kaya helm, klambi, kacamata khusus, lan sapanunggale. Uga sing bisa marai larang ya gengsi sing dhuwur. Kadang wong siji karo liyane seneng mbandingake rega sepeda, golek sepeda sing paling larang, lan piranti sing regane ya ora kalah larang. Apa maneh saiki sepedahan nduwe akeh masalah amarga kurange perhatian marang lalu lintas. Amarga iki, hobi sing maune apik lan gampang ditiru masyarakat bisa dadi salah sawijine hobi sing ngerugikake masyarakat.

Topic: leisures
Yen pengen sampeyan seneng ngopi, pengen kopi sing kekenian nanging ora ono duwite. Aku ono solusine. Timbange larang-larang tuku neng kedai kopi mending gawe dewe. Bahan-bahane gampang kok, mung kopi instan, gulo, lan susu. Sing kepisan, godog banyu tekan mendidih. Tuang sak saset kopi instan neng gelas ukuran 125 ml. Banjur banyu mendihe dituang neng gelas kui sekitar 50 ml. Sisane, 75 ml, diisi karo susu. Ben rosone, mirip koyo kopi kekenian, susu sing dienggo aku saranke ojo song tawar. Sesuai selera, tapi neng saranku nganggo susu sing rosone karamel opo sing roso kelopo. Nek misale kurang legi, iso ditambah gulo.

Topic: food & beverages
Nag moleh nang jawa timur mesti bocah bocah iku titip panganan utowo oleh-oleh khas jawa timu. Lah wingi pas aku balik teko jawa timu, bocah-bocah tak tukokno sing jenenge wingko Babat. Panganan iki ancene dadi oleh-oleh khas Babat awit aku cilik sampek gede. Dadi wes pirang pirang tahun suwene. Mari ngunu sing seneng ket biyen sampek saiki yo isek tetep akeh. Lah terus opo sing garai panganan iki gesenengi ambek wong akeh? sing garai akeh wong seneng yoiku rasane. Rasane iki ora mok angger legi tok, tapi yo ono campurane gurih-gurih'e. Lah gurih-gurihe iku maeng teko klopo sing kecampuran ambek uyo ora kok mergo dikei masako. 

Topic: culture & heritage
Celurit iku dadi salah sijining gegaman tradhisional kanga sale saka Medura, Jawa Timur. Clurit utawa sabit dadi ciri kajantananing para jaler ing kana. Gaman iki miturut ceritane digunakake karo tokoh jenenge Sakerta kang kontra merang Walanda nalikaning jaman penjajah mbiyen. Celurit dadi lambang kajantanan ing kana amarga biasane dinggo carok utawa adhat kanggo mertahanake harga diri sing nduwe sakaluwarga. Clurit iki wis kondhang tekan ngendi-ngendi. Gunane sing akeh lan maknane dadi salah siji gegaman kang duwedeni tur kerep digunakake masarakat. Clurit iki isih akeh ditemokake lan akeh wong sing isih duwe. Aja nganti clurit iki ora ana sing ngeramut lan dadi punah saengga ora ana anak putu sing ngerti gaman iki. 

Topic: culture & heritage
Sekolahku duweni kabeh klub olahraga. Ana basket, bal-balan, voli, badminton, lan olahraga liyane. Alat olahraga sing ana ing ruang olahraga uga lengkap banget.  Ana bal basket sing cacahe 5, ana bal voli sing cacahe 5 sisan, ana raket kanggo badminton sing akeh banget lan ora kari yaiku kok gawe badminton. Kabeh alat olahraga iki diwenehi jeneng "SMAN 1 Sidoarjo" lan diwenehi tandha yaiku cat warna ijo supaya ora ketelisut utawa ora katut kegawa mulih karo bocah liya. Alat olahraga sing cacahe akeh banget iki dadi bukti menawa sekolahku mesti ngewangi lan dukung apa sing dadi bakat murid-muride khususe ana ing bidang olahraga.

Topic: sports
Adekku sering ngeluh nek gegere iku sering lara padahal gak mergo opo-opo dan gak mbari lapo-lapo. Pas tak gatekno, dadakno adekku iku dasarane gak tau gerak dan gak seneng olahraga. Akhire teko kono de’e mesti tak jak stretching sing enteng-enteng ae, terutama gawe ngelenturno bagian gegere. Awale de’e muales, tapi sek tetep tak pekso gawe obah terus. Ben dino, ben de’e mari moleh sekolah, sak durunge adhus aku ngajak adekku gawe stretching bareng-bareng. Suwe-suwe, adekku lapor nang aku nek gegere mulai enakan dan gak lara maneh. Teko kono, adekku isok ngerasakno manfaate gawe stretching ben dino. Akhire tanpa tak jak, de’e mulai inisiatif gawe ngelakoni stretching dewe nang kamare.

Topic: sports
Aku mesthi tertarik karo panganan sing jenenge roti goreng soale jenenge neng ben daerah iso bedo-bedo. Ono sing ngarani bolang-baling lan ono sing ngarani roti kui odading. Mergo penasaran, mau awan aku karo adiku gawe dewe neng omah. Bahan-bahane wis tak tuku sak minggu sadurunge. Sing kepisan, awak dhewe kudu ngaktifke ragine disik neng susu sing anget. Ditunggu 10 menit. Ragi sing wis aktif dicampur karo tepung terigu protein duwur. Banjur adonane kui diuline tekan kalis. Mergo proses sing suwe aku karo adiku gentenan nggo nguleni adonane mau. Wis kalis, adonane dinengke wae sekitar 1 jam ben ngembang. Nanging eman banget, adonane kui ora ngembang-ngembang padahal wes dienteni luwih seko 2 jam. Dadi awak dhewe ora sido mangan roti goreng malah ngereged-regedi omah.

Topic: food & beverages
Aku lan konco-koncoku pas SMA disik tau gawe film sak kelas. Film iki kudu digawe soale kanggo tugas pelajaran seni. Awak dhewe sing nyepake produksine kabeh seko panggon tekan naskahe, awak dhewe sing gawe bareng-bareng. Nanging awak dhewe ketemu masalah, yaiku awak dhewe oro ono sing duwe kamera. Bar diskusi, awak dhewe sepakat yen arep nyewo wae kamerane. Pas kui, aku sing dikebagian tugas kanggo jupuk kamera neng panggon penyewaane. Panggone kui rada adoh seko sekolahane dhewe. Kui tempate uga ora neng tengah dalan, dadi seko dalan gedhe awak dhewe kudu rodo blusuk-blusuk disik liwat sawah lagi tekan panggone. Senadyan sempet kesasr sitik, aku tekan panggone kui. Akhire, awak dhewe wis iso ngewiwiti gawe filme.

Topic: technology
Ket aku cilik, mama iku senengane nukokno aku celengan. Pokoke ben celenganku rusak, pasti bakal ditukokno sing anyar. Tujuane iku ben aku rajin nabung. Mbasio talah durung nduwe tujuan gawe nabung iku mau, tetep dikongkon nabung. Jare mamaku, pokok awakmu sing rajin nabung, engkok lak eroh bakal digunakno gawe opo iku duite. Pas gede, aku dadi kebiasaan ngelakoni nabung tanpa tujuan sing pasti. Terus onok kejadian nang ndi awakku gak sengojo nyerempet motor pas aku nyetir montor. Pas tak cek, wong e gak luka, tapi spion e coplok. Aku langsung cepet-cepet ganti rugi. Dan duit ganti rugi iku tak jupuk teko tabungan iku mau. Akhire aku sadar, tabungan iku mau digawe dana darurat. Aku dadi ngerti maksute mamaku ngongkon nabung mbasio gak onok alesane.

Topic: slice of life
Onok salah siji rutinitas sing marai aku dikondo arek alim karo konco-koncoku. Rutinitas sing dimaksud iku moco Al-Qur’an ben mari maghrib. Dan iku bakal tak lakoni nang ndi ae. Nek lali gak nggowo Al-Qur’an, aku bakal nganggo hp gawe ngaji. Iku sing marai aku dikondo arek alim. Awale aku mek nuruti omongane mama gawe ngerutini ngaji setidake sak dino sak lembar. Suwe-suwe iku dadi kebutuhanku dewe. Rasane iku nek gak ngaji sak dino ae koyok gak tenang kabeh. Makane semenjak iku aku bener-bener ngerutini ngaji ben mari maghrib. Bah sitik bah akeh, sing penting sak dino iku aku kudu ngaji.

Topic: religion
Wong kang ngopeni keris kuwi sak liyane kanggo pajangan, uga bisa kanggo nguri-uri pusaka Jawa lan dipercaya bisa nambah wibawa sing duwe gaman kuwi. Ngopeni keris iki uga ana carane ben tetep bisa resik lan ora karaten. Miturut tradisi kuna, kanggo ngilangi karat, keris iki bisa diumbah kanggo woh sing kecut kaya jeruk nipis, blimbing wuluh, utawa woh mengkudu sing wis mateng. Banjur keris sing wis diumbah iki digaringake utawa dianginke lan diwenehi tepung dedhak utawa tepung jagung banjur diwenengi lenga kanggo ngindarake saka karat. Minyak sing dinggo yaiku minyak kesambi. Miturut crita, minyak kesambi iki ngandung racun kamangka bisa marai keris iki san saya migunani kanggo bela diri. 

Topic: culture & heritage
Pita gimnastik yaiku pita sing dinggo senam ritmik. Pita iki manika warna lan biyasane dinggo lomba sing mbutuhake seni. Bentuke kaya antena cilik lan ana pita dawa sing ning ujunge. Dawane 2 meter kanthi 3 meter kanggo lomba manca negara. Ambane pita iki 7 cm kanthi 10 cm. Pita iki katone entheng, nanging ya abot amarga kudu selaras karo gerakan ben ora kesrimpet. Kamangka olahraga iki butuh keseimbangan ben ora tiba dan kudu tetep nampilake seni kaya tari balet. Yen arep ganggo pita iki bisa tuku ning toko online utawa ning toko alat olahraga, nanging pita iki saiki wis angel digoleki ning Indonesia amarga perkembangane uga kurang apik. 

Topic: sports
Saiki onok alat sing isok manggang roti secara otomatis. Jenenge iku toaster. Toaster iku isok manggan roti sampe dadi garing. Nganggo toaster iku onok carane dewe. Siji, colokno kabel toaster nang stop kontak. Loro, lebokno roti sing kate mbok panggang nang slot sing onok. Telu, atur tingkat panggangan. Misal awakmu nyetel nang angka 3, berarti iku rotine bakal dipanggan sampe telung menit. Tapi nek gelem aman, pilih tingkatan sing rendah disik gawe ngehindari roti sing gosong. Papat, duno tuas panggangan gawe mulai manggang. Limo, enteni sampe alate wes muni. Kadang onok alat sing otomatis ngangkat rotine menduwur, onok sing kudu dijupuk dewe. Pokoke nek wes ngono, roti panggang siap dipangan. Ojok lali nek mbari dinggo, alate diresikno sisan.

Topic: technology
Jaman saiki, akeh perusahaan keuangan sing nggarap proyek ning bidang keuangan kanggo para nasabahe. Salah sijine yaiku Mekari. Mekari kuwi salah siji perusahaan sing ana ning masyarakat sing ngelayani keuangan online lan uga nyediakake aplikasi kanggo ngurusi perkara keuangan. Salah sijine yaiku program simulasi kanggo ngitung dana darurat sing ana ning rekening nasabah. Mekari iki wis ana wiwit taun 2015 lan wis nduwe klien 35000 wong. Mekari iki nyediakake aplikasi kanggo karyawan sing pengen ngurusi dana darurat kaya sistem kredit liwat aplikasi. Jeneng aplikasi iki yaiku flex installment. Aplikasi iki ora nduwe pengaruh marang pengeluaran lan uga pemasukan perusahaan sing dadi mitra ning jerone. 

Topic: slice of life
Pompa banyu kuwi dadi salah sini alat elektronik sing kudu diopeni amarga rawan rusak. Pompa banyu iki fungsine akeh banget, apa maneh kanggo daerah sing angel banyu resik kaya daerah sing akeh lahan gambut, kapur, lan sapanunggale. Nanging, pompa banyu iki uga ora bisa maksimal yen kerjane ora didukung karo galian sumur sing kurang jero amarga pompa iki bakal ngasilake banyu sing apik miturut jerone galian sumur. Pompa banyu iki uga nggawe listrik kang gedhe, nanging ya bisa digawe ning daerah sing panggon banyune kurang stabil. Kamangka, sak durunge mutusake nganggo pompa banyu, awak dhewe kudu ndelok kepiye kebutuhan omah lah piye aliran sing ana saka PDAM. 

Topic: technology
Lagu Gemu fa mi re utawa akeh seng nyelok maumere, lagu iki di diciptakno Frans Kornelis Dian Bunda utawa biasae dicelok Nyong Franco, seng saiki urip ing Maumere, Nusa Tenggara Timur. Lagu Gemu fa mi re iki diciptakno taun 2011 ing alas pinggire kutha maumere. Lagu iki biasae digawe senam isuk, hajat kawinan sampe acara korporat. Gemu nduweni arti nglebokno njerone cangkem lan fa mi re iku njot balok njerone  musik. Pas nulis syair Lagu Gemu fa mi re, franco mbayangno yen wong- wong wetan ngerungake lirik , isa obah kiwo tengen. Lagu iki nduweni tarian lucu seng iso nggerakake semangat lan joget ing kiwo tengen.

Topic: culture & heritage
Aku seneng banget disik tau sekolah neng Sekolah Alam Bogor. Soale, neng kono aku ora mung iso ketemu konco-konco sing ramah nanging aku uga iso entuk pelajaran babagan nandur. Ora mung teorine tok nanging langusng prakteke. Aku neng sekolah kui telung taun, kelas loro tekan kelas papat. Tekan saiki, aku isih iling opo wae sing awak dhewe tandur sak ben taune. Pas kelas loro, awak dhewe nanem timun suri. Pas kelas telu, awak dhewe nanem chaisim. Sing bedo kui, kelas papat. Awak dhewe dibebaske arep nandur opo wae. Asile kui mengko bakal awak dhewe dol dhewe lan dimasak dhewe. Pas kui, aku milih nandur jagung.

Topic: slice of life
Para mudha mesthine saora-orane wis tau sing jenenge nonton film ana bioskop. Kepara yen lagi nonton nganti laporan ana instastory barang. Akeh kang nonton film mancanagari, nanging ana uga kang seneng nonton film lokal. Para mudha apa wis padha ngerti yen jebulane akeh film Indonesia kang sasap pikantuk penghargaan ing mancanagari? Film mau ing antarane film Marlina: Si Pembunuh dalam Empat Babak sasap pikantuk penghargaan Grand Prize Tokyo FilmEX Internasional Film Festival 2017. Banjur ana film Kucumbu Tubuh Indahku kang sasap pikantuk penghargaan Academy Awards 2018 minangka wakil saka Indonesia. Kang durung suwe iki, watara tahun 2021 film Laut Memanggilku sasap pikantuk penghargaan ing Busan International Film Festival kanthi kategori Sonje Awards awit kanggo film pendek. Bombong ya rasane yen film Indonesia bisa pikantuk penghargaan ana mancanagari? Mula ayo padha nindakake apresiasi seni kanthi nonton film lokal!

Topic: leisures
Jaman saiki, akeh banget arek enom sing lagi demen ambek artis luar negeri dan mbelani gawe tuku printilan sing onok hubungane karo artis iku. Salah sijine iku poster sing fotone artis senengane mereka. Biasane mereka bakal nggolek poster iku gawe dipajang nang tembok kamare. Padahal akeh banget ulama sing berpendapat ojok ngelakoni iku. Hal iku mergo foto sing onok nang poster iku biasane bakal dileboni karo setan-setan. Wes ngono, malaikat iku gak bakal isok melbu kamar sing ditempeli poster. Dadi isok ae amalan sing wes mbok lakoni iku gak kecatet ambek malaikat. Dadi gawe awakmu sing sek masang poster nang kamar, ndang cabuten cek malaikat iku isok melbu kamarmu dan nyatet amalanmu.

Topic: religion
Salah siji alat elektronik sing isok ngademno ruangan selain AC iku kipas angin. Timbang AC, kipas angin iku luwe murah dan luwe ramah lingkungan. Tapi kipas angin iku kudu rajin diresikno soale gampang debuen. Cara ngeresikno kipas angin iku ngene. Siji, cabut kabel teko stop kontak. Loro, siapno alat-alat koyok kain lap, spons, karo obeng gawe mbuka kipas angin. Telu, buka penutup kipas nganggo obeng mau. Papat, preteli siji-siji bagian kipas angin mau, terus diresikno siji-siji. Bagian penutup kipase diresikno nganggo spons. Terus bagian balik-balinge dilap nganggo kain lap. Limo, resikno sisan bagian kepala ambek awak e kipas angin. Terakhir, nek wes resik kabeh, balekno nang posisi semula.

Topic: technology
Jaman saiki, kemacetan iku wes gak isok dihindari maneh, opo maneh nang daerah perkotaan gede koyok Jakarta. Macet iku mau marakno ningkatno polusi udara sing gak apik gawe kesehatan. Mulai teko kono, pemerintah iku ngenalno mobil listrik. Tujuane iku ben polusine gak numpuk. Soale kan mobil listrik iku bahan bakare listrik, dadi gak bakal luwe ramah lingkungan, iku jare pemerintah Indonesia. Tapi, nganggo mobil listrik pun yo gak bakal efektif ngatasi macet sisan. Semisal kabeh uwong iku ganti mobil listrik kabeh, yo engkok tetep bakal macet, gak onok sing berubah. Macet iku buru isok ditangani dengan cara ngurangi jumlah kendaraan sing onok ndek dalan, guduk ganti jenis kendaraan iku mau.

Topic: technology
Amarga kartun Hamtaro, ponakanku dadi seneng banget mangan kuwaci. Apa maneh saiki kuwaci wis ada macem-macem rasane. Ana sing rasa susu, rasa teh ijo, lan sapanunggale. Sing paling lucu kuwi pas dekne kangelan mbuka kuwaci lan getun amarga kuwaci kuwi kulite gedhe nanging kok ya isine cilik banget. Kaya saiki, ponakanku wis lungguh ning ngarep TV karo mangku kuwaci. Asline ya camilan iki ora marai wareg, ning akeh banget sing seneng kaya ponakanku. saben balik sekolah, dekne mesti pamit ning warung tuku kuwaci. Nanging saya gede, saiki wis jarang mangan kuwaci amarga jare wis kesel mbukaki kulite lan isine ora sumbut karo tenaga sing kanggo mbuka. 

Topic: food & beverages
Saban wayah imlek, Gunung Kawi iki mesti rame karo wisatawan saka njaba Malang. Ning dina biyasa, Gunung Kawi pancen sepi kaya kuburan, nanging wayah imlek mesti akeh atraksi lan pertunjukan sing bisa ditonton. Gunung Kawi sing maune ora ana dekorasi, dadi rame karo lampion warna abang lan kabeh sing ana hubungane karo imlek. Kabeh reramean iki bisa kedaden amarga ana sponsor saka perusahaan Singapura lan Tiongkok. Sing marai wagu yaiku malah ora ana sponsor sing saka Indonesia. Pemerintah Kabupaten Malang dhewe ora ngetokake dana kanggo promosi lan ngguyubake perayaan imlek iki, padahal potensi wisatane gedhe lan bisa nekakake pemasukan kanggo daerah. 

Topic: leisures
Milih rekening kanggo dana darurat lan media kanggo nyelengi kuwi kudu titen amarga aja sampe kabeh kuwi marai rugi kena potongan bunga lan angel cair. Dana cadangan kuwi kudune dideleh utawa dilebokake marang rekening sing gampang dicairake kaya rekening bank biasa sing nduweni aplikasi m-banking ben bisa dikontrol liwat HP. Dana darurat uga kudune ora disimpen ning bentuk sing angel cair kaya saham lan emas. Kebutuhan sing darurat kuwi pancan akeh banget pilihan cara nyimpene. Kamangka, wong uga ndelok untung lan rugine ben ora tambah kerasa rugi pas lagi arep dinggo kaya pas butuh dana kanggo kesehatan utawa kelairan anak.

Topic: slice of life
Masalah sing ana ning Keraton Jogja iki sajane ya ora akeh, nanging rada mbulet amarga masalah iki wis suwe banget dipikirake karo wargane amarga Sri Sultan Hamengkubuwono X iki ora duwe putra sing bakal dadi Hamengkubuwana XI. Sri Sultan ndhuwe putri 5 lan kabeh wis ngemban tugas dhewe-dhewe ning jero kraton. Kamangka, taun 2017 ana wacana macem-macem saka kraton, yaiku GKR Mangkubumi bakal nggantekake Sri Sultan. Nanging akeh sing ora stuju amarga Jogja ora tau dipimpin karo putri raja. Nanging ya ana sing stuju, sing penting tugas GKR Mangkubumi kuwi ya mung nyanding lang ngerewangi kabeh kebutuhan administrasi, tanpa mindahake gelar saka Sri Sultan. 

Topic: culture & heritage
Aku tau dijak koncoku Sky diving nag daerah Kota Apel. Olahraga iku termasuk olahraga sing paling ekstrim sing tau tak lakoni. Olahraga iku iku dilakoni ambek mumbul utowo ngawang karo nyicir teko duwur pesawat cilik sing ancene digawe ngunuku. Terus nag wes nemokno duwure sing dikarepno maeng lagek ngetokno parasut sing ono nang tas sing dicangklong iku maeng. Terus parasut sing digowo iku mesti ono loro soale digawe cadangan nang sing siji macet utowo ora iso digawe. Nah carane buka parasute maeng iku mok geret tali sing ono nang tas iku maeng. Terus olahraga iki yo butuhno mental sing kandel soale nag ora kendel mesti wedine ngapot polahe duwure megilan.

Topic: sports
Jarene koncoku sing gelek munggah gunung, nag munggah gunung iku kudu duwe awak sing siap kanggo ngadepi lingkungan nang kono, awit teko awake sampek mentale soale nang kono iku ora ono opo-opo kejobo alam liar sing dadi koncone tok, mangkane bocah-bocah sing munggah gunung mesti peralatane iku akeh solae kanggo nyukupi kebutuhan munggah gunung sing bakal dilakoni maeng. Nah persiapan iku maeng awit teko obat-obatan sing dicocokno ambek kebutuhan wonge maeng, sampek kebutuhan mangan barang yo kudu dicukupi ben ora marakno perkoro sing ora-ora kedaden pas ono nang dukur gunung. Tapi Bocahe yo ngomong nang gunung iku ora kenek sak karepe dewe kudu ati-ati ben ora ono opo-opo.

Topic: slice of life
Suku Tengger yaiku suku sing urip ning Gunung Bromo, kamangka suku iki diarani Wong Brama. Suku Tengger iki miturut sejarahe lair saka pasangan Joko Seger lan Roro Anteng. Uripe wong Tengger kuwi identik karo keyakinan campuran Hindu lan Buddha sing ana ning Jawa. Isih akeh upacara adat sing dilakoni ning Tengger lan kuwi dadi objek wisata sing menarik amarga tradisi suku iki uga jarang ditemokake. Akeh upcara Tengger sing diitung saka tanggalan Tengger lan uga prosesine kaya upacara Hindu. Banjur fisik masyarakat uku Tengger iki uga kaya wis bisa adaptasi marang cuaca sing adhem. Kamangka, Wong Tengger iki betah urip ning panggonan sing adhem.

Topic: slice of life
Ulan wingi pas dolan nag salah sijine mall sing ancene termasuk salah sijine mall paling gede nak kota gudeg. Aku delok ono pameran perabotan rumah tangga sing paling anyar. Nah salah sijine sing paling rame yaiku mesin cuci. Peralatan iki tibake iku pirang-pirang jenise sing kadang garai wong iku bingung kudu mileh sing endi. Jenise iku maeng yo ono sing teko ukurane, terus ono sing merek opo. Dadi nag pengen golek sing murah yo kudu delok mereke disek ambek ukurane sak piro. Tapi ono maneh sing paling penting yoiku fitus sing dilebokno nang mesin cuci iku maeng. Soale iku pengarune akeh nang alat iku maeng. Terus merek barang yo kudu dperhatekno ambek kualitas mesine.

Topic: technology
Ihsan seneng banget bisa ngomong bareng rembugan karo kancane sing beda agama. Minangka kegiyatan Jambore Pelajar, Ihsan bisa ketemu kanca sing beda agama lan akhire rembugan kepiye agamane dewe-dewe, kepiye nalika ndunga marang Gusti, kepiye nalika ngerayakke riyaya, lan sapanunggale. Kanggo Ihsan, melu kegiyatan iki ora mung bisa sinau pelajaran utawa isu umum wae, nanging Ihsan uga bisa sinau babagan toleransi umat beragama. Ing kegiyatan iki, Ihsan uga bisa menyang gereja lan rembugan karo Romo. Ihsan sing sejatine wong Islam duwe kesempatan kanggo nakok ning Romo kepiye carane njaga Toleransi ing urip karo tangga teparuh. Romo karo telaten njawab pitakone Ihsan. Sawise puas, Ihsan akhire bisa ngerti kenapa kok akeh wong sing isih gelut utawa nyebar berita hoax. Iku kabeh amarga urung lan ora gelem ngenali kancane utawa tanggane dewe sing beda.

Topic: religion
Jumatan kui ibadah mingguan sing wajib ukume dilakoke karo wong muslim sing lanang. Koyo jenenge, ibadah kui dilakoke sak ben dino Jumat pas wektune adzan dzuhur. Nanging ibadah iki bedo seko salat dzuhur. Awak dhewe kudu ono neng masjid sak durunge adzan. Sak durunge adzan mengko ono khatib utowo wong sing ceramah neng mimbar. Bar khatib kui ngucapke salam, lagi adzan. Sak wise adzan khatib ku ngelkoke khatbah sing dibagi dadi 2 bagian. Bagian sing keloro utowo sing terakhir kui biasane isine kesimpulan seko khatbah sing sakdurunge lan dilanjutke karo dongo. Yen khatbah wes rampung, wong sing adzan iqamah. Bar kui salat 2 rakaat koyo salat subuh.

Topic: religion
Wingi pas dolan nang Suroboyo aku sempet petuk karo koncoku sing saiki wes ngulang nang salah sijine sekolah. Bocahe ngulang nang salah sijine sekolah kristen nang kono masio deke ora kristen tapi muslim. Nang deke sempat moco-moco kitab sucine wong kristen iku sing jenenge alkitab. Terus bocahe cerito tibak'e kristen barang yo ngulangno kerukunan ambek lingkungan sosial sing kudu dijogo. Terus bocahe yo ngomong ambek nyimpulno nag tibak'e islam ambek kristen iku yo podo-podo ngulangno apik. Mangkane masio nang indonesia iku akeh agama tapi kabeh agama iku ngulangno kerukunan ambek kebersamaan sing iso dadekno kerukunan kanggo bangun lingkungan sing apik.

Topic: religion